Anders Breidlid

Anders Breidlid er en norsk filolog og samfunnsforsker Han er professor i internasjonal utdanning og utvikling ved Oslomet og professor 2 ved Hawassa University, Etiopia.

Utdanning og karriere 
Breidlid er cand. philol. fra Universitetet i Oslo (1975) og har doktorgrad i afrikansk litteratur/historie fra School of Oriental and African Studies (SOAS), University of London med avhandlingenResistance and Consciousness in Kenya and South Africa. 

Doktoravhandlingen analyserer, med utgangspunkt i romanene til den kenyanske forfatteren Ngũgĩ wa Thiong'o og den sør-afrikanske forfatteren Alex La Guma, motstanden mot kolonial og postkolonial undertrykkelse. Studien plasserer romanene til de to forfatterne i den historiske og politiske konteksten i det koloniale og postkoloniale Kenya og i apartheidstaten Sør-Afrika.      

Breidlid var høgskolelektor/førsteamanuensis ved Nesna lærerhøgskole (1976- 1983) og ved Sagene lærerhøgskole  (1985-1992). Fra 1983 til 1985 var Breidid education coordinator for Kirkens Nødhjelp i Sudan (nåværende Sør-Sudan), og  etablerte Arapi Teacher Training College på slutten av sitt opphold i Sudan.

Etter hjemkomsten fra Sør-Sudan etablerte Breidlid u-landsstudiet ved Sagene lærerhøgskole. U-landsstudiet ble et av de mest søkte studier i den høyere undervisningssektoren i Norge.

I 1992 ble Sagene lærerhøgskole fusjonert med en rekke  andre høgskoler til Bislet høgskolesenter, hvor Breidlid ble første rektor. I 1994 ble det foretatt en ny høgskolefusjon i Oslo der Breidlid ble dekanus ved den nye Høgskolen i Oslo (1994-97). Under sin dekanperiode etablerte Breidlid blant annet hovedfagsstudiet i flerkulturell og internasjonal utdanning (1997) og Lærerutdanningens internasjonale senter Centre for International Education (1997) og var leder for dets styre fra 1997 til 2007.

Fra 1997 til 1998 var Breidlid visiting scholar ved University of Cape Town i Sør-Afrika. Ved retur til Norge ble Breidlid innvalgt i høgskolestyret for Høgskolen i Oslo og ble i 2005 professor ved samme institusjon. I 2005 var Breidlid på forskningsopphold på Cuba (Instituto Pedagógico  Latinoamericano y Caribeño, Havana, Havana), og fra 2008 til 2009 ved Pontifica Universidad Catolica de Chile, Santiago/ Villarica, Chile. (Instituto Pedagógico Latinoamericano y Caribeño - EcuRed; Inicio - Pontificia Universidad Católica de Chile (uc.cl)

Breidlid fikk Høgskolen i Oslos FoU-pris i 2007. 

Breidlid har, ved siden av å være leder for masterstudiet ved Høgskolen i Oslo i mange år, ledet flere masterprogrammer  i Afrika,  blant annet masterkurset i internasjonal utdanning og utvikling i samarbeid med Ahfad University of Women i Sudan, University of Zambia i Zambia og University of Cape Town i Sør-Afrika (NORHED) og et tilsvarende masterkurs i Sør-Sudan i samarbeid med Upper Nile University og University of Juba (NUCOOP) (i tidsrommet 2008-2012). Fra 2016 til 2021 ledet han et masterprogram i Multicultural and International Education for sør-sudanske studenter med støtte fra NORAD. På grunn av borgerkrigen i Sør-Sudan ble masterkurset holdt ved Hawassa University i Etiopia.[ Home (hu.edu.et)

Breidlid har vært involvert i freds-og menneskerettighetsarbeid i Afrika. Han ledet blan annet Støttegruppa for Koigi wa Wamwere i en årrekke på 1990-tallet og var leder for Støttegruppa for fred i Sudan fra 1998 til 2005.

Forskning 
Breidlid har ledet flere forskningsprosjekter støttet av Norges forskningsråd, blant annet (med Jean Baxen) Schooling, Cultural Values and HIV/AIDS in South Africa. og Schooling and Cultural Values in Africa: South Africa and Sudan.

Hans forskning fokuserer på utdanning og utvikling i det globale Sør med spesiell vekt på tradisjon og modernitet, alternative, ikke-vestlige utdanningsdiskurser, utdanning og lokal kunnskap,  utdanning og konflikt,  HIV/AIDS samt utdanning og bærekraftig utvikling. Breidlid forsker også på afrikansk litteratur, og har skrevet den første historieboka om Sør-Sudan. Breidlid har tidligere forsket og redigert bøker  på feltet amerikansk kulturkunnskap og litteratur.

Utgivelser
Breidlid har skrevet og redigert flere bøker og skrevet en rekke akademiske artikler, spesielt om det globale Sør (Latin-Amerika og Afrika)..'

Breidlid er aktiv i den offentlige samfunnsdebatten og skriver spesielt om bistand og klimakrisa og dens konsekvenser for land i det globale Sør.

Referanser

Eksterne lenker 
 

Professorer ved Oslomet – storbyuniversitetet
Norske filologer